**RESYME` OG SPØRSMÅL FRA DAGENS TALE, DATERT 14.03.2021**

**v/ Johannes Øverland Aanonsen**

**TEMA: Hvem er jeg?**

Teksten er hentet fra;

2.Mos.kap.3 og kap. 4.1-17

Teksten forteller at Gud hadde sett sitt folks nød under slaveriet i Egypt. Han ville ha hjelp av Moses til å føre dem ut av Egypt. Men Moses følte seg verken verdig eller egnet til å utføre en så stor oppgave og sa til Gud ; «Hvem er jeg?». Gud svarte; «Jeg går med deg».

Kanskje kjenner vi på samme måte som Moses. Men for Gud har det ingen betydning. Spørsmålet er ikke hvem du er, men hvem som går sammen med deg.

Gud har en plan for våre liv. Han utruster oss underveis. Han trenger ikke noen superflinke medhjelpere, men villige mennesker som stoler på at han hjelper når vi trenger det.

Oppfordringen er at vi kobler oss på Gud, så vil han vise oss vei, veilede og rettlede oss.

**Spørsmål/fokusområder til bruk i småfellesskapene**

1. Les tekstene det er talt over høyt sammen i gruppa. Om det er brukt flere bibeltekster, kan dere velge hvilke dere vil lese høyt. La teksten synke inn ved at det er stille noen minutter, og be gjerne en bønn om Guds åpenbaring over teksten.
2. Samtal i noen minutter om de tankene du får når du leser teksten eller har hørt talen. (Dette punktet kan føre oss langt på viddene. Det er derfor lurt å begrense det til 3-4 innspill og ta disse med videre inn i neste spørsmål, gjerne ved å notere ned stikkord)
3. Samtal om disse 3 dimensjonene i teksten(e)
4. Hvordan berører teksten(e)/talen Guds forhold til meg og mitt forhold til Gud?
5. Hvordan berører teksten(e)/talen mitt forhold til småfellesskapet / menigheten?
6. Er det noe i teksten(e)/talen som vender blikket vårt ut til de vi er kalt til å vinne?
7. Del med gruppa hva Gud gir deg gjennom samtalen og hva han vil lære deg eller ønsker for deg i fortsettelsen.
8. Hva trenger du forbønn for?

Erfaringen vår er at ingen vil bruke denne ressursen likt. Dette er kun ment som en hjelp . Vær fri til å lede samtalen slik du kjenner blir riktig for din gruppe. Vi oppmuntrer deg til å spørre Gud hva han vil åpenbare for gruppen og for enkeltpersoner.